

EUROPSKA KOMISIJA

OPĆA UPRAVA ZA KLIMATSKU POLITIKU

I AKTIVNOSTI

Uprava A – Međunarodna i klimatska strategija

KLIMA.A.3 – Praćenje, izvješćivanje i verifikacija

**Uputa**

Uredba o akreditaciji i verifikaciji -

Terenski obilasci postrojenja

**UAV ključna uputa br. II.5, verzija od 17. listopada 2012.**

Ovaj je dokument dio niza dokumenata i obrazaca koje sastavljaju službe Europske komisije kao potporu provedbi Uredbe Komisije (EU) br. 600/2012 od 21. lipnja 2012. o verifikaciji izvješća o stakleničkim plinovima i izvješća o tonskim kilometrima te o akreditaciji verifikatora u skladu s Direktivom 2003/87/EZ Europskog parlamenta i Vijeća.

Ova uputa predstavlja stajalište služba Komisije u trenutku objave. Uputa nije pravno obvezujuća.

Ova uputa uzima u obzir rasprave sa sastanaka neformalne Tehničke radne skupine za Uredbu o praćenju i izvješćivanju u okviru Radne skupine III (WGIII) Odbora za klimatske promjene (Climate Change Committee – CCC), kao i pisane primjedbe zaprimljene od dionika i stručnjaka iz država članica.

*Ovu uputu jednoglasno su potvrdili predstavnici država članica na sastanku Odbora za klimatske promjene održanom 17. listopada 2012.*

Sve upute i obrasci mogu se preuzeti iz odjeljka s dokumentacijom s mrežne stranice Komisije na sljedećoj adresi:  [**http://ec.europa.eu/clima/policies/ets/monitoring/index\_en.htm**](http://ec.europa.eu/clima/policies/ets/monitoring/index_en.htm)**.**

**Podloga**

Ovaj dokument dio je niza uputa koje su sastavile službe Europske komisije u svrhu pojašnjenja zahtjeva EU ETS Uredbe o akreditaciji i verifikaciji (UAV)[[1]](#footnote-1). Predmetni niz uputa sastoji se od:

* upute s objašnjenjima o člancima UAV-a (UPO I), uključujući korisnički priručnik koji daje pregled uputa i njihov međuodnos s mjerodavnim zakonodavstvom;
* ključne upute (KUP II) o specifičnim pitanjima verifikacije i akreditacije;
* posebne upute (UP III) o verifikaciji izvješća operatera zrakoplova;
* obrazaca za verifikacijsko izvješće i razmjenu informacija;
* primjera koji uključuju popunjene obrasce, kontrolne liste ili specifične primjere u uputi s objašnjenjem ili ključnim uputama;
* često postavljenih pitanja.

Ova ključna uputa (KUP II.3) objašnjava potrebne aktivnosti koje verifikator mora provesti tijekom analize procesa. Ova Uputa predstavlja stajališta služba Komisije u trenutku objave. Nije pravno obvezujuća.

|  |  |
| --- | --- |
| Ova ključna uputa obuhvaća zahtjeve i uvjete za terenske obilaske koji se odnose isključivo na postrojenja; uputa za terenske obilaske u EU ETS sustavu zrakoplovstva navedena je u zasebnoj EU ETS uputi za verifikaciju u zrakoplovstvu (UP III). |  |

**1. Što je terenski obilazak?**

Verifikator mora provesti terenki obilazak jednom ili više puta tijekom postupka verifikacije u odgovarajućem vremenu. Svrha terenskog obilaska je prikupljanje dovoljno dokaza da s razumnim jamstvom može zaključiti da izvješće o emisijama operatera ne sadrži značajne netočnosti. Aktivnosti tijekom terenskog obilaska uključuju:

* razgovore s osobljem, pregled dokumenata i procjenu postupaka koje operater provodi u praksi;
* provjeru granica postrojenja, toka podataka i procjenu potpunosti tokova izvora i izvora emisija;
* stvarno ispitivanje kontrolnih aktivnosti i procjenu primjene postupaka koji su navedeni u odobrenom planu praćenja;
* prikupljanje fizičkih dokaza kroz procjenu mjerne opreme, sustava praćenja i procesa.

Glavni EU ETS revizor obično osobno provodi terenski obilazak budući da je odgovoran/odgovorna za dodjeljivanje zadaća ostalim članovima tima i provedbu plana verifikacije. Glavni revizor odlučuje koji član tima provodi ili mu/joj se pridružuje u terenskom obilasku, kao i da li je tijekom terenskog obilaska potreban tehnički stručnjak.

Ovisno o okolnostima i ishodu analize rizika, verifikator odlučuje o tomu jesu li potrebni obilasci dodatnih lokacija. Ako ciljevi određeni u skladu sa strateškom analizom i analizom rizika nisu ispunjeni tijekom terenskog obilaska, rezultat može biti potreba za više testova provlačenja, razgovora, uzorkovanja, revizija dokumenata, i moguće naknadnih terenskih obilazaka. U tim slučajevima možda će biti potrebno dodijeliti više vremena za verifikaciju i prilagoditi vrijeme koje je izvorno određeno u ugovoru.

**Čl. 9.**

**st. 2.**

**UAV**

**Čl. 21.**

**UAV**

Ako nije proveden terenski obilazak postrojenja, analiza procesa u većini slučajeva ne može dati dovoljno dokaza za donošenje zaključka s razumnim jamstvom da izvješće ne sadrži značajne netočnosti.

U svrhu verifikacije izvješća nekih postrojenja, terenski obilasci uključuju nekoliko lokacija[[2]](#footnote-2). Aktivnosti na licu mjesta opisane su u planu verifikacije i načelno obuhvaćaju:

**Čl. 21.**

**st. 4.**

**UAV**

* uzorkovanje[[3]](#footnote-3) na lokaciji postrojenja u svrhu provjere da li plan praćenja (PP) odražava stvarno stanje, jesu li tokovi izvora i izvori emisija potpuni i jesu li podaci točni i jesu li ispunjeni svi zahtjevi;
* uzorkovanje u sjedištu postrojenja ili regionalnim uredima ako se tamo obrađuju ili čuvaju podaci o emisijama ili relevantni postupci;
* uzorkovanje na bilo kojoj drugoj važnoj lokaciji gdje je potrebno obaviti verifikacijske zadatke: npr. objekti dobavljača goriva ako je to potrebno za procjenu točnosti prijavljenih podataka, ili za provedbu kontrolnih aktivnosti koje se ne nalaze na lokaciji postrojenja ili u sjedištu, a koje su važne za tok podataka i proces praćenja operatera.

Nije prikladno obići samo sjedište operatera, a pritom ne obići postrojenje koje ispušta emisije. Obilazak samo sjedišta predstavljao bi odustajanje od terenskog obilaska budući da terenski obilazak postrojenja uključuje i obilazak onog postrojenja koje ispušta emisije. Osim za postrojenja s niskim emisijama, neprovođenje obilaska postrojenja koje ispušta emisije zahtijeva odobrenje nadležnog tijela (NT) i dozvoljeno je samo ako su ispunjeni posebni uvjeti koji su navedeni u odjeljku 3. ove upute.

**2. Uloga analize rizika u odnosu na terenski obilazak**

U verifikatorovoj analizi rizika procjenjuje se vjerojatnost rizika od netočnosti i/ili nesukladnosti, te vjerojatnost za njihov značajan utjecaj na prijavljene podatke[[4]](#footnote-4). Ovo će omogućiti organiziranje učinkovite verifikacije. Dakle, analiza rizika nije samo odlučujući faktor za planiranje potrebe za terenskim obilaskom/obilascima, nego ima važnu ulogu u organiziranju terenskih obilazaka, i u osnovi određuje:

* broj lokacija koje treba obići prilikom verifikacije postrojenja; i
* aktivnosti koje treba provesti tijekom terenskih obilazaka.

Ako analiza rizika ili analiza procesa upućuje na pitanja ili probleme koji se mogu riješiti samo drugim obilaskom ili obilaskom druge lokacije, verifikator provodi takav obilazak u svrhu rješavanja stvari.

|  |
| --- |
| **Primjeri** |
| ***Primjer 1:***  Veliko elektroenergetsko poduzeće s brojnim proizvodnim postrojenjima može čuvati primarne podatke i ostale informacije na jednom mjestu u sjedištu poduzeća ili na drugim lokacijama. Za tako veliko i složeno poduzeće analiza rizika vjerojatno će upućivati na to da treba obići sjedište, druge lokacije i mjesto postrojenja kako bi se dobio potpun pregled postrojenja i procijenila točnost podatka. |

|  |
| --- |
| **Primjeri** |
| ***Primjer 2:***  Međutim, ako postrojenje spada u jednostavno postrojenje u kategoriji B s nekoliko tokova izvora, koje koristi prirodni plin i primjenjuje kontinuirano mjerenje na vlastitom mjernom sustavu, vjerojatno je da će jedan terenski obilazak tijekom postupka verifikacije biti dovoljan, te da se lokacije moje treba obići mogu ograničiti na lokaciju postrojenja, pod uvjetom da je to ujedno lokacija na kojoj se čuvaju evidencije i podaci.  **Napominjemo** da je ovo samo primjer: takav scenarij nije ograničen na postrojenja u kategoriji B niti su sva postrojenja u kategoriji B s tokovima izvora koji koriste prirodni plin nužno jednostavna postrojenja. To uvelike ovisi o broju tokova izvora, kvaliteti mjerne opreme, baždarenju (umjeravanju) i ostalim uspostavljenim kontrolnim aktivnostima i postupcima. |

**3. Uvjeti za neprovođenje terenskog obilaska**

UAV zahtijeva provođenje terenskih obilazaka. Samo pod točno određenim uvjetima i u izvanrednim okolnostima moguće je odustati od terenskog obilaska.

|  |  |
| --- | --- |
| Članak 31. odnosi se isključivo na postrojenja. Posebni zahtjevi za operatere zrakoplova navedeni su u članku 31. UAV-a: ti zahtjevi nisu uključeni u ovoj uputi. |  |

**Čl. 31.**

**UAV**

Uvjeti odustajanje od terenskih obilazaka postrojenja su sljedeći:

**Čl. 31.**

**st. 1.**

**UAV**

* verifikator je odlučio, na temelju svoje analize rizika, da je neprovođenje terenskog obilaska opravdano;
* verifikator je odredio, na temelju svoje analize rizika, da je omogućen daljinski pristup svim važnim podacima;
* ispunjeni su kriteriji koje određuje Komisije;
* operater dobije odobrenje NT-a za neprovođenje terenskog obilaska[[5]](#footnote-5).

***Opravdanje neprovođenja terenskog obilaska na temelju analize rizika***

Prilikom razmatranja opravdanosti odustajanja od terenskog obilaska, verifikator mora temeljiti zaključak na vlastitoj analizi rizika, a osobito procjeni rizika zbog neprovođenja terenskog obilaska postrojenja. Kao što je objašnjeno u Ključnoj uputi za analizu rizika (KUP II.2), analiza rizika je iterativni proces i podliježe promjenama kao rezultat nalaza i dodatne analize rizika tijekom verifikacijskog postupka. Dakle, čak i ako je NT već odobrio neprovođenje terenskog obilaska, to ne oslobađa verifikator od ažuriranja svoje analize rizika i prilagođavanja plana verifikacije ako utvrdi veće inherentne i kontrolne rizike nego što se u početku smatralo.

Rezultat može biti situacija u kojoj veličina rizika zahtijeva da verifikator ipak provede terenski obilazak. U tom slučaju verifikator mora obići lokaciju predmetnog postrojenja bez obzira na prethodno odobrenje NT-a za neprovođenje terenskog obilaska. Ukratko, verifikator je u svakom trenutku odgovoran i ne smije koristiti odobrenje NT-a kao izgovor za neprovođenje obilaska ako analiza rizika (izvorna ili ažurirana) pokazuje da je terenski obilazak potreban.

Sljedeći primjeri verifikacijskih rizika trebaju se uzeti u obzir u analizi rizika koju provodi verifikator s obzirom na mogućnost za neprovođenje terenskog obilaska.

|  |
| --- |
| **Verifikacijski rizici prilikom odustajanja od terenskog obilaska** |
| * Zaključci strateške analize i analize rizika mogu se temeljiti na netočnim informacijama, a posljedica toga je neispravan plan verifikacije. * Verifikator ne može potvrditi opseg postrojenja i odobreni PP jer ne može dobiti uvid u sve izvore emisija i tokove izvora koji se odnose na postrojenje. * Verifikator ne može potvrditi zahtjeve razine u odnosu na mjerenje itd. budući da ne može potvrditi da fizička brojila odgovaraju opisu u PP-u, ni ispravnost ugradnje i ispunjavanje zahtjeva odražavanja. * Verifikator ne može *'potvrditi valjanost informacija koje su korištenje za izračunavanje razine nesigurnosti kako je određena u odobrenom PP-u'*. * Verifikator ne može provjeriti je li bilo promjena PP-a koje nisu odobrene ili o kojima nije obaviješteno nadležno tijelo. * Verifikator ne može provjeriti učinkovitost i pravilnu provedbu aktivnosti toka podataka i kontrolnih aktivnosti koje su provedene u svrhu ublažavanja rizika koji se odnose na tok podataka (inherentni rizici). * Verifikator ne može provjeriti da li je praćenje i izvještavanje o emisijama postrojenja u skladu sa zahtjevima PP-a i Uredbe o praćenju i izvješćivanju (UPI). Sveukupno gledano, verifikator ne može obaviti test provlačenja, razgovore i revizije dokumenata i podataka (uključujući sljedivost podataka o emisijama do izvora, i horizontalne i vertikalne provjere valjanosti, npr. unakrsnom provjerom dnevnika, inventara ili sličnih izvora podataka) kako bi sastavio primjereno verifikacijsko mišljenje*.* * Objavljeno je netočno verifikacijsko mišljenje koje se temelji na netočnom izvješću o emisijama, a posljedica je netočan broj emisijskih jedinica koje se predaju u travnju. |

U slučajevima kada se odustalo od terenskog obilaska, verifikator treba koristiti alternativno sredstvo verifikacije kako bi smanjio potencijal da gore navedeni rizici rezultiraju u netočnostima ili neuočavanju nesukladnosti.

***Svim relevantnim podacima omogućen je daljinski pristup***

Verifikator mora pokazati da je, na temelju njegove analize rizika, omogućen daljinski pristup svim bitnim podacima. Verifikator mora biti dovoljno siguran da će moći dati verifikacijsko mišljenje s razumnim jamstvom na temelju podataka kojima je pristupio na daljinu. Također treba biti siguran da su granice postrojenja i ostali važni podaci temeljito provjereni u prvom terenskom obilasku i da se predmetne granice i ostali bitni podaci o konfiguraciji mogu naknadno potvrditi bez obilaska lokacije (npr. prema fotografskim dokazima da nisu dodane jedinice, ili dokazima da nije bilo promjene u brojilima).

***Kriteriji koje određuje Komisija[[6]](#footnote-6)***

Samo jedan od dolje navedenih kriterija je potreban za opravdanje neprovođenja terenskog obilaska pod uvjetom da analiza rizika verifikatora pokazuje da je takvo odustajanje primjereno i da su ispunjeni ostali potrebni uvjeti.

*I. Verifikacija se odnosi na postrojenje u kategoriji A[[7]](#footnote-7) ili postrojenje u kategoriji B[[8]](#footnote-8):*

* + koje ima jedan tok izvora koji koristi prirodni plin i/ili jedan *de minimis* tok izvora (npr. rezervno gorivo); **i**
  + u kojemu se aktivnosti praćenja podataka temelje na fiskalnom mjerenju koje obavlja dobavljač plina[[9]](#footnote-9); **i**
  + u kojemu se primjenjuje zadana vrijednost emisijskog faktora[[10]](#footnote-10).

1. *Primjenjuje se sljedeća situacija:* 
   * verifikacija se odnosi na postrojenja u kategoriji A ili postrojenja u kategoriji B[[11]](#footnote-11) koja imaju jedan tok izvora koji koristi gorivo bez procesnih emisija, pri čemu gorivo izgara izravno u postrojenju bez privremenog skladištenja i uključuje najviše jedan dodatni *de minimis* tok izvora (npr. koji se odnosi na rezervno gorivo); **i**
   * podaci o aktivnostima koji se odnose na tok izvora prate se kroz fiskalno mjerenje ili se podaci o aktivnostima temelje isključivo na podacima u fakturama, a kao proračunski faktor koristi se zadana vrijednosti; **i**
   * NT je dozvolio postrojenju korištenje pojednostavljenog plana praćenja u skladu s člankom 13. UPI-ja.
2. *Primjenjuje se sljedeća situacija:* 
   * lokacija bez radnika s telemetrijskim podacima koji se izravno šalju na drugu lokaciju gdje se podaci prikupljaju, obrađuju, upravljaju i čuvaju; a ista je osoba odgovorna za upravljanje podacima i bilježenje podataka za lokaciju; **i**
   * brojila je već na licu mjesta pregledao operater ili laboratorij u skladu s člankom 59. UPI-ja, a operater potpisanim dokumentom ili fotografijom s vremenskim žigom dokazuje da od inspekcijskog nadzora nije bilo promjena u mjerenju ili operativnih promjena.

*IV. Primjenjuje se sljedeća situacija:*

* lokacija je na udaljenom ili nepristupačnom mjestu[[12]](#footnote-12), a pritom postoji visoka razina centraliziranosti podataka koji su prikupljeni na toj lokaciji i prenose se izravno na drugu lokaciju na kojoj se svi ovi podaci obrađuju, upravljaju i čuvaju s dobrim osiguranjem kvalitete; **i**
* operater ili laboratorij već je pregledao brojila na terenu u skladu s člankom 59. UPI-ja, a operater potpisanim dokumentom ili fotografijom s vremenskim žigom dokazuje da od inspekcijskog nadzora nije bilo promjena u mjerenju ili operativnih promjena.

**Napomena:**

Kada operater koristi fiskalno mjerenje (kriteriji I i II), verifikatoru mora dokazati sljedeće:

* da je uspostavljen primjeren regulatorni sustav i sustav baždarenja za fiskalna mjerila i zahtijevana nesigurnost tog sustava ispunjavaju prema UPI-ju nesigurnost za razinu koja se primjenjuje. Ako instrument podliježe zakonskom mjeriteljskom nadzoru, verifikator mora provjeriti potvrdu o službenoj verifikaciji instrumenta; i
* da je postoji odgovarajuće održavanje i da je uspostavljen sustav baždarenja te da komunalno ili mrežno poduzeće omogućava operateru pristup relevantnim podacima da ih koristi kao dokaze. Verifikator mora imati dovoljno uvjerenje da se instrument redovito održava i baždari (npr. provjera rezultata baždarenja i specifikacija proizvođača).

Kada operater koristi podatke u fakturama za praćenje podataka o aktivnostima (kriterij II), podaci u fakturama temelje se na fiskalnom mjerenju te se također primjenjuje gornji stavak. Nadalje, operater mora dokazati da su iz faktura uzeti točni podaci (npr. očitanja s brojila, a ne očitanja KWh).

Za kriterije III i IV operater također mora dokazati verifikatoru da je uspostavljen primjeren sustav baždarenja i održavanja za brojila i da se brojila baždare u skladu sa zahtijevanim vremenskim razmacima i ostalim zahtjevima koji ispunjavaju zahtijevanu nesigurnosti.

***Dobivanje odobrenja nadležnog tijela***

Osim ako se ne odnosi na postrojenje s niskim emisijama, operater mora podnijeti zahtjev nadležnom tijelu za odobrenje neprovođenja terenskog obilaska. Uz zahtjev za neprovođenje terenskog obilaska treba priložiti dokaze o ispunjavanju svih uvjeta:

**Čl. 31.**

**st. 1. i 2.**

**UAV**

* ishod verifikatorove analize rizika koji opravdava zaključak da su inherentni i kontrolni rizici niski te da nije potreban terenski obilazak da bi se provjerila točnost podataka i provedba te sukladnost s PP-om;
* izjava verifikatora o uvjerenju u nepotrebnost provođenja terenskog obilaska na temelju vlastite analize rizika, i da prihvaća rizik neprovođenja terenskog obilaska;
* izjava verifikatora da je, na temelju analize rizika verifikatora, svim podacima omogućen daljinski pristup;
* izjava verifikatora u kojoj se navodi koji se kriterij koji je odredila Komisija primjenjuje;
* dokaz da je kvaliteta baždarenja, upravljanje i inspekcijski nadzor opreme za praćenje pouzdan, primjerice dostavom potvrda o baždarenju i upućivanja na ugovore s dobavljačima, izvješća o baždarenju i izvješća o održavanju;
* za kriterije III i IV, dokaz da je operater ili laboratorij pregledao brojila na licu mjesta u skladu s UPI-jem, a operater potpisanim dokumentom ili fotografijom s vremenskim žigom dokazuje da od inspekcijskog nadzora nije bilo promjena u mjerenju ili operativnih promjena;
* izjava verifikatora da nisu primjenjivi uvjeti za obijanje odobrenja koje daje NT, a koji su navedeni u stavku ispod.

NT o takvom zahtjevu donosi pozitivnu odluku ako su ispunjeni svi uvjeti.

Prilikom donošenja odluke, NT također uzima u obzir povijest sukladnosti postrojenja (npr. ako se odnosi na postrojenje koje ima povijest neverificiranog verifikacijskog mišljenja, NT će biti manje sklon odobriti neprovođenje terenskog obilaska).

NT neće dati odobrenje ako:

* izvješće o emisijama po prvi put verificira predmetni verifikator[[13]](#footnote-13);
  + u prethodne dvije godine nije proveden ni jedan terenski obilazak;
  + nastupile su značajne promjene plana praćenja propisane u članku 15. UPI-ja[[14]](#footnote-14).

1. **Izvještavanje o terenskim obilascima u internoj verifikacijskoj dokumentaciji i u verifikacijskom izvješću**

Prilog II. Upute s objašnjenjima (UP I) i Ključna uputa za verifikacijsko izvješće (KUP II.6) objašnjavaju koje informacije o terenskim obilascima i neprovođenju terenskih obilazaka trebaju biti uključene u internu verifikacijsku dokumentaciju i verifikacijsko izvješće.

1. Uredba Komisije (EU) br. 600/2012 od 21. lipnja 2012. o verifikaciji izvješća o stakleničkim plinovima i izvješća o tonskim kilometrima te o akreditaciji verifikatora u skladu s Direktivom 2003/87/EZ Europskog parlamenta i Vijeća 2003/87/EC, SL EU, L 181/1. [↑](#footnote-ref-1)
2. Za manja se postrojenja sjedište i lokacija postrojenja često nalaze na istom mjestu. [↑](#footnote-ref-2)
3. Za uputu o uzorkovanju pogledajte Ključnu uputu za uzorkovanje (KUP II.4). [↑](#footnote-ref-3)
4. Za više informacija pogledajte ključnu uputu o analizi rizika verifikatora (KUP II.2). [↑](#footnote-ref-4)
5. Odobrenje NT-a nije potrebno ako se odnosi na postrojenja koja emitiraju manje od 25 ktona CO2 (postrojenja koja su navedena u članku 47. stavku 2. UPI-ja). [↑](#footnote-ref-5)
6. Kriteriji I do IV su uvjeti koje utvrđuje Komisija sukladno članku 31. stavku 1. UAV-a. [↑](#footnote-ref-6)
7. Postrojenja u kategoriji A, gdje su prosječne godišnje verificirane emisije u trgovinskom razdoblju koje neposredno prethodi sadašnjem trgovinskom razdoblju, s izuzetkom CO2 koji potječe iz biomase i prije oduzimanja prenesenog CO2 , jednake ili manje od 50 000 tona CO2(e). [↑](#footnote-ref-7)
8. Postrojenje u kategoriji B, gdje su prosječne godišnje verificirane emisije u trgovinskom razdoblju koje neposredno prethodi sadašnjem trgovinskom razdoblju, s izuzetkom CO2 koji potječe iz biomase i prije oduzimanja prenesenog CO2 , veće od 50 000 tona CO2(e) CO2 i jednake ili manje od 500 000 tona CO2(e). [↑](#footnote-ref-8)
9. Pod uvjetom da postoji primjeren pravni sustav za kontrolu fiskalnog mjerenja koji ispunjava zahtijevanu nesigurnost za razinu prema UPI-ju. [↑](#footnote-ref-9)
10. Ovo obuhvaća postrojenja u kategoriji B koja koriste prirodni plin i kojima je NT odobrio korištenje zadanih vrijednosti kao proračunskih faktora: npr. postrojenja u kategoriji B koja koriste niže razine zbog tehničke neizvedivosti ili neopravdanih troškova. Postrojenja u kategoriji B koja mogu ispuniti najvišu razinu i za proračunske faktore koriste razinu 3 ne mogu primjenjivati ovaj kriterij. [↑](#footnote-ref-10)
11. Za postrojenja u kategoriji B, ovo se odnosi samo na ona postrojenja u kategoriji B kojima je NT odobrio korištenje proračunskih faktora koji se temelje na zadanim vrijednostima. Postrojenja u kategoriji B koja mogu ispuniti najvišu razinu i kao proračunske faktore primjenjuju razinu 3 ne mogu primjenjivati ovaj kriterij. [↑](#footnote-ref-11)
12. Primjerice, ovo može uključivati postrojenje na pučini ako analiza rizika opravdava neprovođenje terenskog obilaska. [↑](#footnote-ref-12)
13. Verifikator znači pravni subjekt ili pravna osoba koju je za provođenje verifikacije akreditiralo nacionalno akreditacijsko tijelo, ili fizička osoba koju je za provođenje verifikacije certificiralo nacionalno certifikacijsko tijelo. [↑](#footnote-ref-13)
14. Odjeljak 5.6.1 UPI upute br. 1 (UP1) i odjeljak 6.5.1 UPI upute br. 2 za operatere zrakoplova objašnjava što to predstavlja značajne promjene plana praćenja. [↑](#footnote-ref-14)